Dodatok č. 1 k Prevádzkovému poriadku materskej školy v ZŠ s MŠ

Slovanská 330/23 Púchov

Dodatok je vypracovaný z dôvodu prevencie nákazy COVID-19 a rešpektuje opatrenia a rozhodnutia relevantných úradov účinných od 1. júna 2020 a to Úradu verejného zdravotníctva SR a Rozhodnutie ministra školstva, vedy, výskumu a športu SR, pokyny zriaďovateľa školy a riaditeľky školy na obdobie do konca školského roku 2019/2020.

Prevádzka materskej školy:

od 6, 00 hod. do 15, 00 hod. ( 9 hodín )

Počet detí v skupine: 15 ( vekovo zmiešaná skupina )

Personálne zabezpečenie:

Výchovno – vzdelávaciu činnosť realizujú v skupine 2 pedag. zamestnanci školy

O čistotu a dodržiavanie hygienických opatrení v materskej škole zodpovedá a prácu vykonáva 1 nepedag. zamestnanec

Deti sa stravujú v školskej jedálni

**Opatrenia v materskej škole z dôvodu prevencie nákazy COVID-19 :**

1 . Povinnosti zamestnancov školy:

* Pri prvom nástupe do práce všetci zamestnanci školy vyplnia DOTAZNÍK o svojom zdravotnom stave.
* Ak zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania.
* Ak sa u ktoréhohokoľvek zamestnanca školy objavia príznaky nákazy COVID-19 v priebehu jeho pracovného dňa, bezodkladne o tom informuje riaditeľku ZŠ s MŠ, prípadne zástupkyňu riad.školy pre MŠ a opustí materskú školu v najkratšom čase s použitím rúška.
* Zamestnanci školy používajú počas výkonu svojej práce – pedagog.zamestnanci ochranný štít, nepedag.zamestnanci ochranné rúško.
* Zodpovedne dodržiava prijaté opatrenia z dôvodu prevencie nákazy COVID-19 smerom k svojej osobe i k deťom ( dezinfekcia rúk, nosenie ochranného štítu a ost.)
* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 ( zvýšená teplota, kašeľ, zvracanie, kožná vyrážka, hnačky, náhla strata chuti, čuchu, iný príznak akútnej infekcie dýchacích ciest ) nesmie vstúpiť do priestorov materskej školy.

2 . Organizácia a obsah predprimárneho vzdelávania:

* Deti sa hrajú a vzdelávajú v priestoroch 2.triedy MŠ, p.učiteľka zabezpečí činnosti detí v menších skupinkách, priestor v interiéri podľa možností oddelí ( vyznačí ).
* V závislosti od počasia sa prevažná väčšina aktivít s deťmi organizuje v exteriéri
* Pri pobyte v interiéri a v exteriéri materskej školy deti nemusia nosiť rúška.
* Výchovno-vzdelávacie aktivity sa v rámci možností naďalej budú zameriavať na rozvíjanie a upevňovanie kľúčových kompetencií detí.
* Zvýšenú pozornosť venovať rozvíjaniu a upevňovaniu hygienických návykov. Dbať na to, aby si deti osvojili návyk umývať si ruky **efektívnym spôsobom, ktorý** **zamedzuje prenos nákazy.**
* Materská škola neorganizuje do konca školského roku žiadne spoločné akcie – rozlúčky s deťmi, besiedky, súťaže a iné hromadné podujatia, kde dochádza k združovaniu osôb.
* V nevyhnutnom prípade realizuje podujatie len na úrovni skupiny.

3 . Stravovanie detí:

* Deti sa stravujú v školskej jedálni, skupina detí je rozdelená za stolíkmi tak, aby boli deti pri jedení od seba dostatočne vzdialené.
* Dbať na to, aby sa skupiny detí z materskej školy a základnej školy nestretávali počas stolovania.
* Za prípravu jedál a dodržovanie hygienických pravidiel zodpovedá vedúca ŠJ.

4 . Popoludňajší oddych detí :

* Deti budú počas popoludňajšieho oddychu v priestore 1.triedy MŠ, ktorá bude k dispozícii ako „spálňa“, kde bude zabezpečená dostatočná vzdialenosť medzi lehátkami ( viac ako meter ).
* Dieťa-predškolák po dohode s rodičom nemusí popoludňajší oddych v materskej škole absolvovať.

5 . Pri podozrení na COVID-19 u dieťaťa v priebehu dňa :

* Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID-19 materská škola informuje príslušný RÚVZ tak, ako je to v prípade iných infekčných ochoreniach.

6 . Ďalšie opatrenia :

* Minimalizovať zhromažďovanie osôb pred materskou školou. Organizovať pohyb osôb tak, aby sa minimalizoval kontakt medzi osobami.
* Pri vstupe do budovy si každá osoba prevedie dezinfekciu rúk.
* V materskej škole zabezpečiť ranný filter detí.
* Dieťa si umyje ruky bežným spôsobom pod dohľadom dospelej osoby, ktorý je v súlade s aktuálnymi hygienicko-epidemiologickými nariadeniami.
* V triede, kde sa zdržuje skupina, zabezpečovať časté a intenzívne vetranie.
* Priestory materskej školy a hygienické zariadenia a priestory umyvárni, ako aj hrové prvky sa dezinfikujú najmenej dvakrát denne, podľa potreby aj opakovane.
* Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby, rovnako dezinfikujú sa dotykové plochy- kľučky, zábradlie vypínače.
* Umyvárka je vybavená mydlom v dávkovači, jednorázovými papierovými utierkami.
* Poháriky a zubné pasty a zubné kefky sa nepoužívajú.
* Nepoužíva sa klimatizačné zariadenie, ani ventilátor.
* Platia sprísnené podmienky upratovania, priebežného čistenia a dezinfekcie dotykových plôch, povrchov a ostatných predmetov.
* Výmena posteľnej bielizne sa doporučuje 1x týždenne.

7 . Zákonný zástupca dieťaťa:

1 . Predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné VYHLÁSENIE o tom, že dieťa neprejavuje príznaky prenosného ochorenia a nemá nariadené karanténne opatrenie.

2 . Pri odovzdávaní dieťaťa do materskej školy podpisuje denne PREHLÁSENIE zákonného zástupcu o zdravotnom stave dieťaťa.

3 . Zodpovedá za dodržiavanie hygienicko – epidemiologických opatrení pri privádzaní dieťaťa do materskej školy:

* Z dôvodu ochrany pred komunitným šírením ochorenia COVID-19 v materskej škole dieťa prichádza a odchádza len s osobou, ktorá s dieťaťom žije v spoločnej domácnosti
* Sprevádzajúca osoba sa zdržiava vo vstupnom priestore materskej školy len nevyhnutný čas, najviac však 10 minút
* Sprevádzajúca osoba vstupuje vždy s rúškom, dodržuje odstup a vykoná dezinfekciu rúk
* Odovzdá dieťa výhradne zamestnancovi školy, ktorý dieťa prevezme až po zmeraní teploty a na základe záveru ranného filtra
* V prípade podozrenia na ochorenie ( nielen na COVID-19 ) nepreberie pedagogický zamestnanec dieťa
* Sprevádzajúca osoba zabezpečí umiestnenie rezervného rúška do skrinky dieťaťa

4 . Zákonný zástupca dieťaťa rešpektuje, že do materskej školy je zakázané nosiť z domova hračky, alebo iné predmety, či sladkosti.

5 . V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľku školy.

6 . Povinnosťou zákonného zástupcu dieťaťa je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast, alebo príslušným regionálnym hygienikom. Za týchto podmienok je dieťa z materskej školy vylúčené.

Vypracovala: Kovalová Dana,zást.riad.školy pre MŠ